Okoto (Pirin)

Okoto () je vysokohorské jazero v pohorí Pirin v južnom Bulharsku, jedno z Bănderických jazier.CVETANOV, Momčil. Българските планини. Stara Zagora : DOMINO. 296 s. ISBN 9789546512499. S. 37. (bulharsky)

 Geografia a opis 
Jazero Okoto, známe tiež ako Ravnaškoto ezero (, doslova Ravnacké jazero) je jedným zo 16 Bănderických jazier (skupina vysokohorských jazier v severnom Pirine, v ktorých pramení rieka Bănderica) a jedným z 5, ktoré sú pomenované. Leží v nadmorskej výške  a je tak najnižšie položeným zo všetkých Bănderických jazier. Je malé a kruhovité, na dĺžku má len 65 a na šírku 57 metrov. Na najhlbšom mieste je hlboké 5,4 metra. Nachádza sa len okolo 30 minút chôdze od horskej chaty Vichren na skalnom prahu nad ňou.CVETANOV, Momčil. Българските планини. Stara Zagora : DOMINO. 296 s. ISBN 9789546512499. S. 37. (bulharsky)opoznai.bg Vytvorené je na mieste, kde rieka Bănderica preteká miestom známym po názvom Ravnako a podľa tohto miesta jazero získalo jeden zo svojich názvov. Vyššie proti prúdu rieky Bănderice sa nachádzajú aj Ribnoto ezero (), Žabie jazero () a Dlhé jazero ().opoznai.bg

 Galéria 

 Referencie 

Kategória:Jazerá v Bulharsku
Kategória:Bănderické jazerá
Kategória:Blagoevgrad (oblasť)
Kategória:Horské jazerá v Bulharsku
Kategória:Jazerá v Pirine